Hanushũ huni betsa José hawẽ mae Arimatéia judeu shanẽ ibubuki datekĩ hune Jesus ikũwãxinatũ Jesus mawa unãriai hakia natiã ana dateama Jesusũ yura maiwakĩ hanatanũ ika kashũ Pilatos ea akĩ yuka hawẽ yura yunua José hawẽ tsumabube kashũ Jesusũ yura cruz anua buteshunabu
ha dikabi mexu merã Jesusbe hãtxatãyama Nicodemos hawẽ tsumabubetã 30 kilo mirra inũ aloé inĩti teipa husia bea José hawẽ tsumabube kashũ
haska judeubũ yura mawa maiwakĩ pewamisbu keska wakĩ Jesusũ yura dapushyabi yabukubaĩkĩ inĩti teipawẽ dapushkubaĩkĩ tari hushupawẽ yabukĩ keyutã
bari hiki ma huĩrukũti kemaya hĩ hĩ ikĩ hanu Jesus mastakãshu dapi mibã shukua namã hanu yura mawa datãti mixki tãpe kini bena waimabu hanu yura mawa datãriabuma anu hawaira ha merã hanakĩ mistutã mixki ewapa beputiwẽ beputã inũ bunibukiaki.
Hanua Jesus mawaxina ana besteni matu yuinũ nĩkakãwẽ.
Huĩrukũtitiã Jesusũ yura mixki tãpe merã dakakẽ usha dabea penai taei penariama mexukẽ domingotiã taeaya Jesus maiwakĩ hanaxinabu anua hatube Maria Madalena kakĩ tãpe bepemana uĩtã Jesusũ yura hayama uĩbirani
Pedro inũ ea anu kuxitxakayamakirã nuku yuikĩ:
—Nukũ Shanẽ Ibũ yura haniraki nuku buãbuki.
Hanira datãbu nũ unãmaki— nuku wa
nĩkatã Jesus maiwaxinabu anu Pedrobe kai
kuxirabekaĩkĩ ea dukũ binukaĩ tãpeki
kemashũ dãkukaĩ tãpe merã uĩkĩ hawẽ yabuxinabu besti daka betxitã ẽ hikiriamakẽ
ea itxũ txipu Simão Pedro hui ha dukũri hikishũ hawẽ yabuxinabu uĩkĩ
hawẽ buyabuxinabu sebi pewashũ ha katxu datã uĩriaya
hanua eari hikishũ hawẽ yura yama uĩtã:
“Messias Cristo mawa ana bestẽshanikiki”,
iwanã,
Deusũ hãtxa una merã kenebianibu nũ nĩka pewariamabia:
“Ẽ Shanẽ Ibu Jesus ma bestẽkainamẽkaĩ”,
ikĩ ikũwãkĩ ẽ xinãniki.
Haskakaĩ uĩtani nũ ana txĩtũkiraniki,
hanu nũ hiweanurã.
Hakia Maria Madalena katani ana txĩtũkirã hua mixki tãpe kesha nia kashai heneama nishũ ana uĩnũ ika dãkukaĩ tãpe merã uĩkĩ
nai tsuma dabe tari hushupa sawea hanu Jesus datãxinabu anu hariri bupĩxinabukiri betsa tsauwa hariri tashkũwãxinabukiri betsa tsauria hatu betxitanaya
hanushũ nai tsuma dabetã yukakĩ:
—Aĩbuũ,
haskai mĩ kashai?
— akabu
—Ẽ Shanẽ Ibũ yura haniraki ea buãbuki.
Hanira datãbu ẽ unãma benai ẽ kashai ikaii— hatu watã
nasaukekawã uĩbiakĩ tsua nia dabanẽ unãma Jesus betxia
hanushũ Jesusũri yukakĩ:
—Aĩbuũ,
haskai e iskaũ hanu hua mĩ kashai ikai?
Tsua mĩ benai ikai?
— aka
mibã taurumis ikai dabanẽ Mariã xinãkĩ yuikĩ:
—Ẽ Shanẽ Ibũ yura bushũ hani mĩ ea datanãshumẽkaĩ ea yuiwe,
ẽ buairã— aka
Jesusũ yuikĩ:
—Mariaã— aka
hawaira dabeketã benimahairakĩ Hebreu hãtxawẽ yuikĩ:
—Rabôni!
— akĩ nukũ hãtxawẽ kenakinã:
—Ẽ Yusĩnaã— iwanã,
ikua
Jesusũ nemakĩ:
—Ẽ Epa anu kariama uatiã ẽ matube hiwemis keskai ẽ ana matube itirumaki.
Ea tsumakĩ ea baxiyamawe— iwanã,
—Ẽ betsabu anu kashũ ẽ mia yuishu hatu yuiritãwẽ.
Matu merabewai ẽ Epa anu dasinũ ika ẽ kashanaii.
Ẽ Eparã,
habia matũ Epariki.
Ẽ Deus mekenikarã,
habia matũ Deus mekenikariki— aka
Maria Madalena kashũ Shanẽ Ibu Jesus ana hiwea uĩtãshu hari Jesusũ ashu nũ hawẽ tsumabu nuku yuia nũ nĩkakẽ